CELEX: 32007D1214(01)
Language: bg
Date: 2007-11-30 00:00:00
Title: Решение ПМЕС/3/2007 на комитета за политика и сигурност от 30 ноември 2007 година относно назначаването на ръководител на мисията/полицейски комисар на Полицейската мисия на Европейския съюз (ПМЕС) в Босна и Херцеговина (БиХ)

14.12.2007   
            
            
               BG
            
            
               Официален вестник на Европейския съюз
            
            
               L 329/63
            
         
      РЕШЕНИЕ ПМЕС/3/2007 НА КОМИТЕТА ЗА ПОЛИТИКА И СИГУРНОСТ
   
   от 30 ноември 2007 година
   относно назначаването на ръководител на мисията/полицейски комисар на Полицейската мисия на Европейския съюз (ПМЕС) в Босна и Херцеговина (БиХ)
   КОМИТЕТЪТ ЗА ПОЛИТИКА И СИГУРНОСТ,
   като взе предвид Договора за Европейския съюз и по-специално член 25, параграф 3 от него,
   като взе предвид Съвместно действие 2007/749/ОВППС на Съвета от 19 ноември 2007 г. относно Полицейската мисия на Европейския съюз (ПМЕС) в Босна и Херцеговина (БиХ) (1) и по-специално член 17 от него,
   като взе предвид Съвместно действие 2005/824/ОВППС на Съвета от 24 ноември 2005 г. относно Полицейската мисия на Европейския съюз (ПМЕС) в Босна и Херцеговина (БиХ) (2) и по-специално член 9, параграф 1 от него,
   като има предвид, че:
   
               (1)
            
            
               Член 9, параграф 1 от Съвместно действие 2005/824/ОВППС предвижда, че Съветът упълномощава Комитета за политика и сигурност (КПС) да взема необходимите решения съгласно член 25 от Договора, включително решението за назначаване на ръководител на мисията/полицейски комисар.
            
         
               (2)
            
            
               На 5 декември 2006 г. КПС прие Решение ПМЕС/1/2006 (3) за удължаване на мандата на бригаден генерал Vincenzo Coppola като ръководител на мисията/ полицейски комисар на Полицейската мисия на Европейския съюз (ПМЕС) в Босна и Херцеговина до 31 декември 2007 г.
            
         
               (3)
            
            
               Генералният секретар/върховен представител предложи на КПС да удължи мандата на бригаден генерал Vincenzo Coppola,
            
         РЕШИ:
   Член 1
   Мандатът на бригаден генерал Vincenzo Coppola като ръководител на мисията/полицейски комисар на Полицейската мисия на Европейския съюз (ПМЕС) в Босна и Херцеговина се удължава до 31 декември 2008 г.
   Член 2
   Настоящото решение влиза в сила в деня на приемането му.
   Прилага се до 31 декември 2008 година.
   
      Съставено в Брюксел на 30 ноември 2007 година.
      
         
            За Комитета по политика и сигурност
         
         
            Председател
         
         C. DURRANT PAIS
         
      
   
   
      (1)  ОВ L 303, 21.11.2007 г., стp. 40.
   
      (2)  ОВ L 307, 25.11.2005 г., стp. 55.
   
      (3)  ОВ L 365, 21.12.2006 г., стр. 87.